कार्निवल रो
सदियों तक, फे की जन्मभूमि मिथकों और पौराणिक गाथाओं का गढ़ रही थी।
जब तक उसकी धन-संपदा के लिए कई मानव साम्राज्यों ने वहाँ युद्ध नहीं छेड़ दिया।
सात वर्ष पूर्व, महायुद्ध का अंत हो गया
जब बर्ग गणराज्य ने अपने कदम पीछे खींच लिए...
...और फे को अपने विरोधियों, पैक्ट के निर्मम शासन के रहमो-करम पर छोड़ दिया।
अब फे की जन्मभूमि वह नर्क बन चुकी है जिससे वे बच निकलने के लिए तड़प रहे हैं...
भागो!
पैक्ट-अधीन अनाउन - टिर्नेनॉक
जल्दी!
चलो! अरे, चलो!
उसे गोली मारकर गिरा दो!
ओए! मैंने तुझसे पहले ही कहा था। मुझे मिलने के बाद ही तुझे अपना हिस्सा मिलेगा।
-अब यहाँ से उड़ जा। -नहीं। इस बार मैं तुम्हारे साथ चलूँगी।
सोचना भी मत। हमें तेरी ज़रूरत यहाँ है। तू हमारी आख़िरी स्पैरोहॉक है।
अब मुझसे नहीं होगा, ठीक है? मुसाफ़िर जमा करने के लिए कोई और पिक्स ढूँढ लो।
मैं बर्ग जा रही हूँ।
तुझे नियम पता हैं।
अगर पैसे नहीं दे सकती,
तो अच्छा होगा कि वापस किनारे लौट जा।
बुरा मत मानना, कप्तान, लेकिन मैं यहाँ से नहीं जाऊँगी।
इससे पहले कि मैं तुझे फेंक दूँ, मेरे जहाज़ से दफ़ा हो जा।
कोशिश करके देख लो।
अभी-अभी मैं उस टापू से आई हूँ जहाँ तुम्हारे आदमी पैर रखने से भी डरते हैं
और पिछले पाँच मिनट में मैंने तुमसे बड़े-बड़े दिग्गजों को मौत के घाट उतारा है।
यह तो तटीय तोपखाना है!
भाड़ में जाए। उसे नीचे ले जाओ। चलो यहाँ से निकलते हैं, लड़को।
द टेटरबी होटल
शुक्रिया।
माफ़ करना?
माफ़ करना, मिस?
तुमने जो किया, उसके लिए धन्यवाद कहना चाहती थी।
लोग कह रहे हैं कि इस सफ़र का इंतज़ाम तुमने किया।
मुझे धन्यवाद मत कहो। तुम्हें अब भी उन्हें इसके पैसे देने होंगे।
या इसके बदले में बर्ग में काम करना होगा।
मैंने जो किया, वह कोई मायने नहीं रखता।
तुमने जो किया, बस वही मायने रखता है।
तुमने हम सबको एक बेहतर जीवन के लिए संघर्ष करने का मौका दिया है।
मेरी यही उम्मीद है।
क्या वह एक बर्गिश सैनिक है?
हाँ। मैं इससे युद्ध के दौरान मिली थी।
तुम दोनों...
देखो, इसमें शर्मिंदगी वाली कोई बात नहीं है।
एक बार मेरा एक बर्गिश बंदूकची से चक्कर चला था।
बस जानने की एक खुजली सी थी। लेकिन वह ठीक-ठाक आदमी था।
मेरे लिए यह उससे कुछ ज़्यादा था।
इसी लिए तुम बर्ग जा रही हो? उसके साथ रहने के लिए?
नहीं।
पैक्ट के आख़िरी हमले में उसकी मौत हो गई।
सुनकर दुख हुआ।
बर्ग
ओए!
इतनी जल्दी में क्यों हो, जान? ऊपर आकर मुझसे मिलो।
देखो, तुम इस क्रिच की गंदगी को रो पर नहीं बेच सकती।
बिना परमिट के नहीं।
और किस्मत से, आज का दिन तुम्हारे लिए शुभ है,
क्योंकि हम परमिट बेच सकते हैं।
मुझे अपने पिता से बात करनी होगी।
अभी तो वह यहाँ नहीं है न?
अपने देश में वह एक मशहूर वैद्य हुआ करता था।
अच्छा? और अब वह ये घटिया चीज़ें बेचता है।
ठीक है। चलो। यह गंदही यहाँ से हटाओ, समझे?
तुम यह दूकान अब यहाँ नहीं लगा सकते।
तुम इसे उठाओगे?
क्या कहा तुमने?
-थैच, नहीं, रुक जाओ! थैच। -नहीं, मैं सँभाल लूँगा।
क्योंकि मुझे लगा जैसे तुम्हें यहाँ के तौर-तरीके सीखने की ख्वाहिश है।
तुम यह नहीं करना चाहोगे।
वरना क्या?
लगता है तुमने अपनी पतलून गीली कर दी।
नहीं। लेटे रहो। बस करो!
माफ़ करना, इंस्पेक्टर। इसकी नई-नई नौकरी लगी है।
तुम्हारा दिमाग तो नहीं फिर गया है? पता भी है वह कौन है?
शुक्रिया, इंस्पेक्टर।
तुम्हारे पिता कैसे हैं?
ठीक हैं। आज सुबह रो कैसे आना हुआ?
एक केस के सिलसिले में।
कल रात उसे होश आ गया।
क्या वह समझने की हालत में हैं? बात कर रही हैं?
हाँ। टिटानिया की कृपा से।
मैग्रिट, मेरी जान,
यह इंस्पेक्टर फिलोस्ट्रेट हैं।
आप मुझे फाइलो कह सकती हैं।
आप पुलिसवाले हैं?
हाँ।
मुझे इन हमलों के दोषी को ढूँढने की ज़िम्मेदारी दी गई है।
अनसिली जैक।
हाँ, वे उसे यही कहकर बुला रहे थे।
आपका मतलब, हम क्रिच उसे यही कह रहे थे।
जैक कभी भी आपकी बिरादरी पर हथौड़ा नहीं चलाएगा।
तुम इन्हें सब बता सकती हो, मैग्स।
यह भले इंसानों में से एक हैं।
मैंने कुछ और लोगों से बातें की हैं,
कम-से-कम उनसे, जो बात कर सकते हैं।
मगर मुझे ज़्यादा कुछ पता नहीं चला।
मुझे उम्मीद थी कि आप मुझे कुछ और बता सकते हैं।
उस आदमी को गिरफ़्तार करने में मेरी मदद कीजिए,
जो आदमी कहे जाने के लायक भी नहीं है।
क्या मुझे थोड़ी चाय मिल सकती है?
बिल्कुल।
आप अनाउन से हैं।
युद्ध के दौरान मैंने कुछ समय टियर्ननीज़ पहाड़ियों पर बिताया था।
मैं एक मिमसरी में तैनात था,
मैंने उतनी खूबसूरत जगह बहुत कम देखी है,
जहाँ ऐसे बहादुर बसते हैं, जो बहुत ही कम देखने को मिलते हैं।
कभी-कभी लगता है जैसे मेरा दिल वहीं रह गया।
मेरा भी।
आपसे वह सब दोबारा याद करने को कहना अच्छा नहीं लग रहा। पता है यह तकलीफ़देह है।
पर वह आदमी अब भी खुला घूम रहा है, मासूम फे लोगों का शिकार कर रहा है।
हर तीसरे हफ़्ते, एक और।
आप पर हुए हमले के तीन हफ़्ते बीत चुके हैं। वह फिर से वही सब करेगा।
हमें उसको रोकना होगा।
मुझे आपकी मदद चाहिए।
प्लीज़।
उसे देखने से पहले
मैंने उसकी आवाज़ सुनी।
उसने मुझे एक पिक्स वेश्या कहा।
उसने कहा वह मुझमें उसे महसूस कर सकता है।
अंधकार को।
आपको उसका हुलिया याद है?
उसका सिर मुंडा हुआ था,
बस उसके चेहरे के बगल के बाल बचे हुए थे।
जिसे मटनचॉप्स कहते हैं।
उसके बाजू पर एक टैटू बना हुआ था।
किस चीज़ का टैटू?
शायद किसी साँप का।
और कोई बात?
छोटी-से-छोटी जानकारी उसे गिरफ़्तार करवा सकती है।
उसने एक वर्दी पहन रखी थी।
वर्दी?
किस तरह की वर्दी?
पुलिस की वर्दी?
फ़ौजी वर्दी?
आपको पता है?
मुझे यहाँ आए काफ़ी समय नहीं हुआ है।
नहीं।
बेशक नहीं हुआ है।
शुक्रिया।
आपने बहुत मदद की। आप बहुत बहादुर हैं। मैं बता सकता हूँ कि आप पहाड़ियों से हैं।
मिस्टर फाइलो,
मैं देख सकती हूँ कि आप एक भले आदमी हैं।
आशा है आपने जो वहाँ खोया है, वह आपको वापस मिल जाएगा।
आपको भी।
ध्यान से, फ्रैनी! इतना नज़दीक नहीं, पीटर!
आया की बात सुनी न, फ़ौरन वापस आओ!
उस ज़ाहिल बूढ़ी बकरी की बात मत सुनो!
हे मार्टर, देखो!
एक जहाज़ का मलबा!
भागकर वापस जाओ।
किसी सिपाही को बुलाकर लाओ। जल्दी!
क्रिच हमारे शहर में बढ़ते जा रहे हैं।
बेलफायर हॉल - बर्ग गणराज्य
वे हमारे समाज के मूल ढाँचे को बदल रहे हैं।
और बेहतरी के लिए नहीं।
वे अपने साथ बुराई, स्वच्छंदता,
लिक्स़र की लत का अभिशाप,
विचित्र देवताओं की आराधना लेकर आते हैं।
अब हमारी सड़कें महफूज़ नहीं रह गई हैं।
पूरा नगर ही सभ्य नागरिकों के लायक नहीं रहा।
लोग राहत के लिए अपने चांसलर की ओर देख रहे हैं।
मगर उन्हें क्या मिलता है?
एक ऐसा बहुमत, जो कुछ न करने में ही ख़ुश है!
लगता है हमारे काबिल प्रॉक्टर लॉन्गरबेन यह भूल गए हैं
कि आख़िर फे लोगों को अपनी धरती छोड़कर भागना ही क्यों पड़ा!
क्योंकि जिस पक्ष के ये प्रतिनिधि हैं
उसने टिर्नेनॉक को पैक्ट के हाथों में जाने दिया।
इस बात को न भूला जाए कि किस पक्ष ने
हमें साम्राज्य-निर्माण के अधकचरे अभियान में घसीटा।
यह एक ऐसा युद्ध था जिसे हम जीत सकते थे।
यह एक ऐसा युद्ध था जिसे हमें जीतना चाहिए था!
देखिए यह हमें कैसे असली मुद्दे से भटका रहे हैं!
बर्ग वासियों को ढंग का कोई काम नहीं मिल रहा
क्योंकि क्रिच उनका काम कौड़ियों के दाम पर कर रहे हैं!
अगर प्रॉक्टर लॉन्गरबेन फे लोगों को उनके घर वापस भेजना चाहते हैं,
तो ऐसा करने के लिए उन्हें ज़रूरी वोट इकट्ठा करने दीजिए।
आख़िर कानून बनाना इस सम्मानित चैंबर की ही तो
ज़िम्मेदारी है।
मेरी ज़िम्मेदारी तो बस कानून को लागू करना है!
यानि उसमें पिक्स वेश्याओं के साथ मेल-जोल रखने के खिलाफ़ कोई कानून शामिल नहीं है।
यह गुस्ताख़ी है!
मेरे परिवार के सम्मान पर उँगली उठाना!
उँगली उठाना? वह कैसे?
उसके झूठे आरोपों की कोई अहमियत नहीं।
ब्रेकस्पीयर के नाम पर धब्बा नहीं लगाया जा सकता।
फिर भी आपका ऐसी बेहूदगी बर्दाश्त करना कहाँ तक सही है,
वह भी तब, जब बहुमत आपके पास है।
हाँ, लेकिन बहुत कम अंतर से।
एक छोटी सी ग़लती भी मुझसे मेरी चांसलर की कुर्सी छीन सकती है।
जोनाह!
गुड मॉर्निंग, पिताजी।
हैलो, माँ।
धब्बा नहीं लगाया जा सकता।
सच कहा, पतिदेव।
और अब तक तुम कहाँ थे?
दोस्तों के साथ बाहर था।
सारी रात?
लगता तो है।
उम्मीद है कार्निवल रो नहीं गए थे?
बिल्कुल नहीं।
नहीं, आपने मेरे आने-जाने की सरहद को बहुत साफ़-साफ़ समझा दिया था।
तुम चांसलर के बेटे हो, जोनाह।
तुम अपने पिता के दुश्मनों को उन पर आरोप लगाने का कारण नहीं दे सकते।
चिंता मत कीजिए, अपने प्यारे पिता के लिए
शर्मिंदगी का कारण बनने से पहले मैं यह दुनिया छोड़ दूँगा।
अगर मुझे कोई चिंता है तो तुम्हारे भविष्य की, जोनाह।
बेफ़िक्र रहिए।
जहाँ तक दिख रहा है, मेरे भविष्य में हरियाली ही हरियाली है।
मेरे बर्ग वासियो,
आपके नगर पर कब्ज़ा हो गया है।
लेकिन आप अकेले नहीं हैं।
अपनी आवाज़ लोगों तक पहुँचाइए।
द बर्ग टुडे प्रवासियों के जहाज़ पर तूफ़ान का कहर
सौ लोगों की जान गई!
तो अब तक तुमने उसे पकड़ा या नहीं?
टोर्मलिन।
पिछला हमला हुए तीन हफ़्ते हो गए हैं।
शायद आज रात वह शिकार पर निकलेगा, है न?
मुझे भी तुमसे मिलकर ख़ुशी हुई।
मैं बस सोच रही हूँ कि क्या मैं
अंधेरा होने से पहले अपने सारे काम निपटा लूँ?
उसे मैं अब तक पकड़ चुका होता
अगर शिकार हुए और लोग खुलकर सामने आए होते।
हाँ, ज़रूर। वे जहाँ से आए हैं उसे देखते हुए, उनके दरवाज़े पर
किसी पुलिसवाले का दस्तक देना उनके लिए कोई राहत की बात नहीं है।
क्या हुआ?
मैं इतना तो मानता हूँ कि पुलिसवाले कोई फ़रिश्ते नहीं हैं,
लेकिन हम कोई पैक्ट भी नहीं हैं।
हाँ, पर तुम लोगों ने हमें उनके भरोसे वैसे ही छोड़ दिया, जैसे जैक के भरोसे छोड़ दोगे।
लोग तो यही कह रहे हैं।
हाँ।
हालात कितने बुरे हैं? क्या दंगे भी हो सकते हैं?
माहौल में तनाव तो है।
हथौड़ा लिए एक नस्लवादी जहाँ पाता है वहीं हमें पीट जाता है,
फिर भी हमें यहाँ तुममें से ज़्यादा लोग परवाह करते नहीं दिखते।
तू पंगा लेना चाहता है?
हाँ, अब तू भेड़ों के देश में नहीं है, कमीने उकड़ू चाल वाले।
यह शहर हमारा है! यह बात याद रखेगा तो तेरी सेहत के लिए अच्छा रहेगा।
खैर, यह जैक वाला मामला। मैं बता सकती हूँ कि मैं उसे कहाँ ढूँढती,
और तुम यहाँ वही कर रहे हो।
शिकार बनी आख़िरी फे ने बताया कि वह मटनचॉप्स रखता है।
मानना पड़ेगा।
इसे देखा?
एक और टूटा जहाज़।
अनाउन से।
कोई ज़िंदा बचा?
कभी कोई बचता है क्या?
वह केप टैर्न के पास समंदर किनारे मिली थी।
इस शहर को बस यही तो चाहिए, अब एक और पिक्स का भरण-पोषण करो।
ओए, जागो।
नाम बताओ।
नाम?
विन्येट। विन्येट स्टोनमॉस।
तुम्हारा नाम नहीं, बेवकूफ़, उस कमबख्त जहाज़ का नाम जो डूब गया।
ओह, शायद उसका नाम डिलिवरेंस था।
हाँ। और तुम उस पर कहाँ चढ़ी थी?
अनाउन के पास। किनारे से दूर।
क्रिच को भगाने वाले होशियार होते हैं,
वे पैक्ट के तोपों के दायरे से बाहर किनारों के इर्द-गिर्द चक्कर काटते रहते हैं, है न?
मगर इतने भी होशियार नहीं होते कि सर्दी के थपेड़ों से दूर रहें, है न?
बाकियों का क्या हुआ?
तुम्हें छोड़कर सब मारे गए, जान।
पानी भरना शुरू होने के बावजूद वे हमें जहाज़ की छत पर
-नहीं जाने दे रहे थे। -उठो।
अगर वे तुम्हें ऊपर जाने देते और तुम उड़कर किनारे पर चली जाती,
तो तुम उनके किसी काम की नहीं रहती, क्यों है न?
तुम्हें किसे सौंपा जाना था?
पता नहीं, बस इतना पता है कि उस सफ़र के बदले हमें दो साल तक काम करना था।
ठीक है। इसकी कार्यवाही पूरी करो।
और पता करो कि वह जहाज़ किसके नाम पर था
और देखो कि यह वहाँ पहुँच जाए जहाँ इसे होना चाहिए।
तुम यहाँ हो। यह वाला।
पता नहीं वह कौन होगा।
वह क्रॉसिंग पर मौजूद सबसे शानदार घर है। वह ज़रूर बहुत धनवान होगा।
वह तो है।
उसने नीलामी में अपने वकील को भेजकर उस जगह को देखे बिना ही ख़रीद लिया।
मैंने तो ऐसा ही सुना है।
बिना देखे ही?
फिर तो वह सचमुच बहुत धनवान होगा।
क्या तुम किसी का इंतज़ार कर रही हो, बहना?
नहीं।
जी, कहिए?
मुझे मिस्टर एज़रा स्पर्नरोज़ से मिलना है।
तुम जा सकती हो, एफिसा।
मैं ही एज़रा स्पर्नरोज़ हूँ।
जलयात्रा पर निकले डिलिवरेंस नाम का जहाज़ आप ही का है?
यह पूछताछ किस लिए?
समुद्र में खो गया।
मिस्टर स्पर्नरोज़, आप इसके जोखिमों से तो वाकिफ़ ही रहे होंगे?
ज़ाहिर है कि मैं वाकिफ़ नहीं था।
मैंने अपने परिवार की संपत्ति का एक बहुत बड़ा हिस्सा
इस काम में लगा दिया था।
हताशा से भरे इन अभागों को हमारे किनारों तक लाने के एवज़ में...
होने वाले मुनाफ़े में हिस्सेदारी के बदले
डिलिवरेंस नाम के यात्री जहाज़ को ख़रीदने और उसे साज़ो-सामान से भरने के लिए...
मुझसे मदद माँगी गई।
और यह कोई जुर्म नहीं है।
-है क्या? -नहीं।
मगर मुझसे पूछिए, तो इसे होना चाहिए।
यहाँ पहले ही काफ़ी क्रिच मौजूद हैं,
तो और मेहरबानी न करें।
अब जहाँ तक इस पिक्स का सवाल है,
यात्रा शुल्क के बदले इसका किसी के लिए काम करने का करार है,
पचास गिल्डर।
आप इस करारनामे को किसी और को बेच सकते हैं या इसे घर पर नौकरानी रख सकते हैं,
जैसा आप चाहें।
एक दासी!
एज़रा! पिताजी के मरने के बाद से मेरी कभी कोई दासी नहीं रही।
तो अब समय आ गया है कि हम इस असहनीय स्थिति में सुधार लाएँ।
शुक्रिया।
और मुझे माफ़ करना।
किस लिए, जान?
तुम पर और तुम्हारे कारोबार से जुड़े रहस्यमय अभियानों पर संदेह करने के लिए।
ज़ाहिर है कि तुम हमारे मसलों को बहुत कुशलता से सँभाल रहे हो।
तुम्हारा नाम क्या है, लड़की?
विन्येट।
तो फिर चलो, तुम्हारी साफ़-सफ़ाई करते हैं।
शायद पिछली लड़की की वर्दी अभी भी कहीं रखी होगी।
स्वांसडे को तुम्हारी छुट्टी रहेगी।
अपने निजी काम उसी दिन निपटाना, न कि हफ़्ते के बीच में।
माफ़ कीजिएगा।
जो पिछली लड़की थी... दूध डालो।
जो पिछली लड़की थी, उससे मिलने के लिए उसके रिश्तेदारों का
नीचे तांता लगा रहता था... बस करो।
हर समय, चाहे दिन हो या रात। इस बात से बहुत चिढ़ होती थी।
चिंता की कोई बात नहीं है, मिस।
मेरा कोई रिश्तेदार नहीं है।
क्या वे अब भी टिर्नेनॉक में हैं?
वे सब मर चुके हैं।
बेशक मुझे लगता है कि बर्ग ने टिर्नेनॉक को जो पैक्ट के रहमो-करम पर
छोड़ दिया, वह बहुत भयावह बात है।
हम कम से कम तुम जैसी किसी बदकिस्मत को सहारा तो दे ही सकते हैं।
आगे से मुझे चाय देने से पहले तुम्हें अपने नाखून साफ़ करने होंगे।
जी, मिस।
इसमें हैरानी नहीं कि यह तुम पर इतना फबता है।
तुम फे लोग बहुत दुबले और खोखली हड्डियों वाले जो होते हो।
-मुझे नहीं लगता कि यह चोटी... -नहीं।
मुझे माफ़ कर दीजिए, मिस।
मैं माफ़ी चाहूँगी। मैं बस... मेरे पास ज़्यादा कुछ नहीं बचा है।
मेरी चोटी ही मुझे मेरी पहचान याद दिलाती है।
कितनी अजीब बात है।
यह मुझे किसी खोए हुए अपने की याद दिलाती है।
उम्मीद है तुम कोई मुसीबत खड़ी नहीं करोगी।
तुम जा सकती हो।
यह हमारा नगर है।
यह बर्ग वासियों का है!
यह जानने के लिए कि यहाँ क्या दाँव पर लगा है,
बस उस नर्क को देखना ही काफ़ी है जो इन वहशी, ज़ाहिल नस्लों ने
अपनी धरती को बना दिया है!
अगर एब्सैलम ब्रेकस्पीयर हमारे समुद्री किनारों पर आ रहे
क्रिच की बाढ़ को नहीं रोक सकता, तो फिर उसे उस आदमी के लिए
रास्ते से हट जाना चाहिए जो ऐसा कर सकता है।
रिटर लॉन्गरबेन!
वोट दो
लॉन्गरबेन को!
असल में, यह एक कलंक है।
इन इलाकों की भी कभी एक इज्ज़त थी।
सार्जेंट, तुम यहाँ क्या कर रहे हो?
जहाँ तक मुझे पता है, एक जैसी सोच वाले लोगों से मिलना-जुलना कोई जुर्म नहीं है।
उन लोगों से भी नहीं, जिन्हें शायद हथौड़े से
फे वासियों का सिर फोड़ने में मज़ा आता है?
तुम अभी तक उसी के पीछे पड़े हो?
तुम यह तलाश कब तक जारी रखोगे?
जब तक कि वह मिल नहीं जाता। और मैं उसे ढूँढकर रहूँगा।
हाँ। पर इन सज्जनों के बीच तो नहीं।
पता नहीं। हो सकता है वह पास में ही हो।
बहुत ही पास।
तुम कहना क्या चाहते हो?
बस इतना कि जैक के आख़िरी शिकार ने बताया कि वह तुममें से कोई एक चॉपर हो सकता है।
जो गंजा भी है।
और जो वर्दी पहनता है, सार्जेंट।
ये कमबख्त क्रिच,
ये ध्यान खींचने के लिए कुछ भी बोल सकते हैं, है न, दोस्तो?
-सही कहा। -हाँ, बिलकुल सही कहा।
फिर तो तुम्हें अपना बाजू दिखाने में कोई एतराज़ नहीं होगा, है न?
मुझे तुम्हें कुछ भी दिखाने की ज़रूरत नहीं है।
देखो, मैंने भी तुम्हारी ही तरह इस शहर के लोगों की रक्षा करने की शपथ ली है।
और तुम और तुम्हारे "एक जैसी सोच वाले लोग"
फे को उन लोगों का ही एक हिस्सा मानते हैं?
तुम्हें इतनी परवाह क्यों है?
तुम्हें इन लोगों से यह अजीब सा लगाव क्यों है?
क्योंकि मैंने उन जैसों के साथ युद्ध में हिस्सा लिया था।
हमारी तरह उन्होंने भी अपनी जान दाँव पर लगाई थी और इस बात के लिए
उनका एहसान चुकाने का इस शहर का तरीका मुझे कुछ ख़ास पसंद नहीं है।
अच्छा। वह युद्ध। हाँ, मैंने वहाँ के बारे में तरह-तरह की बातें सुनी हैं।
अच्छा?
वैसे माहौल में किसी भी इंसान से ऐसी ग़लती हो सकती है।
ढंग की औरतों का न होना और कंगाल हो चुकी उन तितलियों का
एक चमकदार बर्गिश एस्टाइवर के लिए बिस्तर पर बिछ जाना।
ऐसे में ग़लती करना बड़ी बात नहीं है।
बस अपनी आँखें बंद करो, घर बैठी अपनी महबूबा को याद करो।
सुना है इसमें अपनी मर्दानगी के सामान को गंदी नाली में घुसाने जैसा एहसास होता है।
क्या यह सच है?
खड़े हुए तो बहुत पछ्ताओगे।
यह मत सोचना कि इसके लिए मैं तेरी शिकायत नहीं करूँगा!
तो कर न! मैं भी उन्हें बताने को बेकरार हूँ कि तू मुझे कहाँ मिला था!
भाड़े का कमरा
गुड इवनिंग।
इवनिंग।
-मिसेज़ फाइफ। -मिस्टर फिलोस्ट्रेट।
मैंने आपकी थाली गर्म करके रखी है।
शुक्रिया।
तुम्हें शुक्रिया कहना भी चाहिए।
रात का खाना 6:00 से 7:00 के बीच परोसा जाता है। यह यहाँ का नियम है।
आइए, मिस्टर बैगस्टॉक,
यह देखते हुए कि मिस्टर फिलोस्ट्रेट अपना सारा दिन हमारी सड़कों को
महफूज़ बनाने में बिताते हैं, हम कम से कम इन्हें 20 मिनट की छूट तो दे ही सकते हैं।
यह बस पक्षपात है, और कुछ नहीं। यह मत सोचिए कि मैंने ध्यान नहीं दिया है।
मुझे याद नहीं कि तुमने मुझे कभी बताया हो कि यह कैसे हुआ।
हाँ, मैंने बताया है।
यह एक युद्ध का घाव है।
हाँ, पर तुमने कभी यह नहीं बताया कि यह घाव लगा कैसे।
मुझे नहीं लगता कि तुम इससे ज़्यादा जानना चाहोगी।
क्यों नहीं?
शायद इसलिए कि सब लोग वापस नहीं लौटे।
तुम्हारा मतलब मेरे पति से है?
उस बात को सात साल हो गए। उससे भी ज़्यादा।
कभी-कभी पुराने ज़ख्म सबसे ज़्यादा दर्द देते हैं।
मैंने अपने दर्द से समझौता कर लिया है।
मुझे तो तुम्हारे दर्द की फ़िक्र है।
वह एक युद्ध था और बहुत भयानक युद्ध, और...
अपनी कुछ करतूतों पर मुझे अफ़सोस है।
यह पूरी कहानी तो नहीं हो सकती।
अगर हुई तो?
तुम्हें ऐसा क्यों लगता है कि कोई सुनने लायक कहानी है?
क्योंकि तुम एक जानने लायक आदमी हो।
और तुम जैसे मर्दों की कई कहानियाँ होती हैं। मुझे कोई एक कहानी सुनाओ।
फिर कभी। काफ़ी देर हो चुकी है।
सही कहा।
हाँ।
मुझे चलना चाहिए।
गुड नाइट, मिस्टर फिलोस्ट्रेट।
गुड नाइट, मिसेज़ फाइफ।
क्या यह सच में ज़रूरी है?
हम तुम्हें दिन-दहाड़े उड़कर भागने तो नहीं दे सकते न?
फीते बाँधो।
तुम अपने समय पर जहाँ चाहे जा सकती हो,
लेकिन यह कभी मत भूलना कि तुम हमेशा इस घर का एक हिस्सा हो।
उससे याद आया, क्या आप कोई ऐसी रेलगाड़ी जानती हैं
जो टेटरबी होटल की ओर जाती हो?
उस जगह के बारे में तुम क्या जानती हो?
कुछ समय पहले मेरी एक सहेली बर्ग आई थी।
मैंने सुना है कि वह शायद वहाँ ठहरी हुई है।
टेटरबी एक वेश्यालय है, लड़की।
कार्निवल रो पर।
फिर मुझे कोई ग़लतफ़हमी हुई होगी।
ध्यान रहे कि यह एक ग़लतफ़हमी ही हो।
अब सुनो, लड़की,
मैं तुम पर पैनी नज़र रखूँगी।
इस परिवार की मेहरबानी से मुझे घर और खाना मिलता है,
और इस शहर में, यह कोई छोटी बात नहीं है।
इसलिए जो भी करना, सोच-समझकर करना।
विन्येट!
क्या यहाँ का तुम्हारा काम पूरा हो गया?
जी, मैडम।
तुम्हें किसी काम से कहीं भेजना है।
क्या मैं तुम्हारी समझदारी पर भरोसा कर सकती हूँ?
जी, मैडम।
रो जाकर इसे भरवा लाओ।
टैम्फस ऑयल?
साथ में कैल्डर की जड़ और मार्टर जानें और क्या-क्या।
कान के पीछे एक बूँद लगाने के बाद मर्द आप पर ध्यान दिए बिना रह नहीं पाते।
भले ही मैं खूबसूरत नहीं हूँ, पर मैं इस बात को कबूल तो करती हूँ।
यह बहुत महँगा होता है।
मेरे भाई को ऐसी चीज़ों पर खर्च करना पसंद नहीं।
पर वह क्या जाने कि 23वें साल में कदम रखने जा रही एक लड़की के पास
किसी शादी का प्रस्ताव न आने पर उसे कैसा लगता है, है कि नहीं?
अब जाओ भी।
अफ़वाह है कि हमारा नया पड़ोसी आज अपने घर में आने वाला है,
और यह तो पक्का है कि उसके सामने परेड करने के लिए लुइज़ा पेमब्रोक ने
एक नई पोशाक चुन भी ली होगी।
बुत बनी खड़ी मत रहो।
ये समंदर किनारे मिले थे। अच्छी हालत में हैं।
इनमें से हर एक की कीमत कम से कम एक गिल्डर होगी।
सारे के दो गिल्डर दूँगा। देना हो तो दो।
-माफ़ करना, मिस। -मुझे माफ़ करना, मैडम।
द टेटरबी होटल
टोर्मलिन!
विनी!
तुमने मुझे कैसे ढूँढा?
तुम्हें ढूँढने के लिए मैंने कुछ नाविकों को पैसे दिए थे।
मैंने स्पैरोहॉकिंग की कमाई से बचे सारे पैसे उन्हें दे दिए।
सिर्फ़ यह जानने के लिए तुम्हारी सबसे पुरानी सहेली एक वेश्या है।
हम सब वही करते हैं जो करना पड़ता है।
यह वह पिक्स बोल रही है जिसने अपने दिन शरणार्थियों को पैक्ट से बचाने में गुज़ारे।
शायद तुम्हारा मतलब शरणार्थियों को दास बनवाने से है।
छोड़ो भी।
वह कोई बहादुरी नहीं थी। बस एक काम था।
उसके बदले मुझे पैसे मिलते थे, जैसे तुम्हें मिलते हैं।
हाँ। मगर तुमने वह पैसों के लिए नहीं किया।
नहीं? तो फिर मैंने क्यों किया?
क्योंकि लोगों को मदद चाहिए थी और वह मदद तुम दे सकती थी।
तुम्हें इतने अरसे से जानती हूँ कि पता है तुम हार नहीं मान सकती।
और फिर भी, आज मैं यहाँ हूँ।
हालात ज़रूर बहुत बुरे होंगे, है न?
वरना तुम टिर्नेनॉक छोड़ दो, ऐसा हो ही नहीं सकता।
मैंने ऐसा चाहा तो नहीं था।
मुझे ख़बर मिली कि एक गुट जंगल में छुपा हुआ था,
किसी नाव के इंतज़ार में।
सुना था कि वे किसी तरह के शिविर से भागकर निकले थे।
सब की सब औरतें और लड़कियाँ।
बच्चियाँ।
पैक्ट उनके पीछे पड़ा था और मैंने उनकी मदद करने की कोशिश की, लेकिन...
उन्होंने उन सबको मार डाला,
कोई नहीं बचा।
उस पलटन में बहुत सैनिक थे और...
मुझे पता था कि मैं वापस नहीं जा सकूँगी, इसलिए मैं जहाज़ की तरफ़ भागी,
उनके जहाज़ की तरफ़,
वह जहाज़ जिसका इंतज़ाम मैंने उनके लिए किया था,
जिसे देखने के लिए वे ज़िंदा ही नहीं बचे।
मगर अब तुम यहाँ आ चुकी हो।
क्या यह विधवा वाली चोटी है?
उफ़, तुम्हें पता तक नहीं है, है न?
क्या पता नहीं है?
विन्येट...
फाइलो ज़िंदा है।
और तुम्हें लगता है कि सार्जेंट डोम्बे ही वह...
-वे उसे क्या कहकर बुलाते हैं? -अनसिली जैक।
अनसिली?
उनकी भाषा में इसका मतलब "घृणित" है।
मैं डोम्बे को शक के दायरे से बाहर नहीं कर सकता, सर।
और इसका सार्जेंट की राजनीति के प्रति तुम्हारी नफ़रत से
कोई लेना-देना नहीं है?
बस इतना ही लेना-देना है कि उसकी राजनीति जैक की राजनीति से मिलती है,
और यह कि उसका हुलिया आख़िरी शिकार के बताए हुलिए से मिलता है,
इस हद तक कि वह भी एक वर्दी पहनता है।
फिर भी तुम अपने ही सहकर्मियों के साथ हाथा-पाई नहीं कर सकते।
इस इमारत के लोग तुम्हारे दुश्मन नहीं हैं।
इस नौकरी में मेरा काम अपने दुश्मन तय करना नहीं है। और न ही उनका था।
न्याय तो न्याय है।
तुमने आख़िरी बार कब छुट्टी ली थी?
मुझे कोई छुट्टी नहीं चाहिए।
इस मामले में इतनी जल्दबाज़ी क्यों?
जल्दबाज़ी क्यों?
सर, हर तीसरे हफ़्ते, वह सनकी अपना हथौड़ा घुमाता है। और किसी भी दिन...
किसी भी दिन कोई लिक्सर का नशेड़ी मरा पाया जाएगा,
या गर्भ में गिराया गया कोई अर्ध-मानव,
या चाकूबाज़ी के दौरान मारा गया कोई ब्लैक रैवेन।
रो एक गंदी नाली है।
वे लोग कोई अपराधी या खूनी नहीं हैं। शिकार बनी आख़िरी फे एक नौकरानी थी।
उससे पहले वाला एक मछुआरा था।
तुम उन सबको नहीं बचा सकते, फाइलो!
अरे, मैं एक को तो बचा सकता हूँ!
बस मुझे डोम्बे की निगरानी करवाने दीजिए।
बिल्कुल नहीं!
तुम चाहते हो कि मैं अपने ही एक आदमी की निगरानी करवाऊँ?
तुम्हें मेरे सामने बस एक शक से कुछ ज़्यादा पेश करना होगा।
यह बस एक शक नहीं है।
फाइलो, घर जाओ!
जाकर थोड़ा आराम करो। कल फिर ठंडे दिमाग के साथ आना।
-सर, मैं यकीन दिला... -फाइलो!
यह कोई विनती नहीं थी।
उन्होंने क्या कहा?
डोम्बे को अकेला छोड़ देने की चेतावनी दी। कहा मैं इसे निजी मामला बना रहा हूँ।
तुम्हारे पास यह क्या है?
स्केच कलाकार पीड़िता से बात करके लौट आया है।
अच्छा।
मगर यह बात हम दोनों के बीच ही रहनी चाहिए।
ओए, कपिंस।
क्या अब हम नौसेना अकादमी चलाने लगे हैं?
कमबख्त बैसिलिस्क बंदरगाह पर आया हुआ है।
बैसिलिस्क?
बख्तरबंद। दूर तक मारक-क्षमता वाला।
वे उन्हें हफ़्तों तक उस टिन के डिब्बे में रखते हैं, जब तक कि वे आधे पागल न हो जाएँ,
फिर दिमाग ठंडा करने के लिए उन्हें घर भेज देते हैं।
-यह तो बुरे सपने जैसा लगता है। -बिल्कुल।
मेरा बुरा सपना। हर तीसरे हफ़्ते।
चलो!
हर तीसरे हफ़्ते?
जैक किसी पुलिस की वर्दी नहीं पहनता। वह तो एक नौसैनिक है।
मुझे और पहले समझ जाना चाहिए था।
तुम सही थी।
सारे बर्ग वासी एक जैसे हैं।
वे वादों के साथ आते हैं, जो हमारे पास है उसे ले जाते हैं,
और जब ले जाने को कुछ नहीं बचता, तो वे ख़ुद चले जाते हैं।
यह बहुत आम कहानी है।
हमारे पूरे देश की कहानी।
तो हम उसे भुला देते हैं।
हम एक नई कहानी सुनाते हैं। एक बेहतर कहानी।
नहीं।
नहीं, अभी नहीं।
विन्येट, सुनो। शांत हो जाओ। थोड़ी देर रुककर मेरी बात सुनो।
मेरा अभी उससे कुछ हिसाब बाकी है।
उसे पता चलकर रहेगा कि उसने मेरे साथ क्या किया।
उसे मेरी आँखों में देखकर पता चलेगा।
सत्यानाश।
एक बग्घी।
एक शानदार बग्घी।
यह वही है। यह ज़रूर वही है।
सब ठीक तो है?
हमारा नया पड़ोसी आ गया है।
क्या सबसे पहले हमें उसका स्वागत करना चाहिए?
इमोजेन।
क्या? पड़ोसी होने के नाते इतना तो करना ही चाहिए।
यह सही रवैया नहीं है।
पुराने ज़माने से बाहर निकलो। यह सातवीं सदी है।
इमोजेन।
तो आख़िर तुम भी आ ही गए।
किसी को तो तुम्हें अपना तमाशा बनाने से रोकना था न।
-जी, कहिए? -नमस्कार, जनाब।
क्या इस मकान के मालिक घर पर हैं?
मैं उन्हें आपका क्या नाम बताऊँ?
-नाम है एज़... -एज़रा स्पर्नरोज़ और उनकी बहन।
हम उनके पड़ोसी हैं और उनका स्वागत करने आए हैं।
उन्हें अंदर ले आओ, फर्गस।
शुक्रिया।
स्पर्नरोज़।
मैंने सुना है कि आपके पिता बर्ग के सबसे अच्छे घड़ीसाज़ थे।
हाँ, हम ऐसा ही सोचना पसंद करेंगे।
क्या इस घर के मालिक से भेंट हो सकती है?
इस घर का मालिक मैं ही हूँ।
मुझे कुछ कहना ही नहीं चाहिए था।
वह पैक्ट-अधीन टिर्नेनॉक में सात सालों तक ज़िंदा बची रही।
पक्का वह बर्ग की एक रात तो झेल ही सकती है।
हाँ, वह ज़रूर झेल सकती है। पर शायद वह नहीं जिस पर वह गुस्सा है।
कहीं यह दोबारा से आया वही लड़का तो नहीं है?
इस हफ़्ते यह दूसरी बार आया है।
चांसलर का अपना बेटा
एक फे वेश्यालय में ऐसे बेधड़क घुस रहा है
जैसे उसे किसी बात की परवाह ही नहीं।
मेरी पूरी रात बर्बाद हो गई।
ठीक है, तुम्हारी जगह मैं ले लेती हूँ।
सच में? पक्का?
हाँ, क्यों नहीं? मन भटकाने के काम आएगा।
जोनाह।
फिर से स्वागत है, सर।
हैलो, मॉयरा, जान।
आज शाम आप कैसी हसीना का साथ पसंद करेंगे?
फ्लरी।
मुझे पेशाब करने जाना है।
समंदर किनारे कुछ पता चला?
मैंने वह स्केच बोसन को दिखाया।
अगर वह उस चेहरे को पहचानता था, तो वह बता नहीं रहा था।
मुझे इसी बात का डर था।
तो फिर हम यहाँ क्या कर रहे हैं?
वह कहावत है न,
जिस मछली की तलाश हो अगर वह समंदर में न मिले...
तो उसे टंकी में ढूँढो।
ये लोग अपने ही किसी आदमी को इतनी आसानी से हवाले नहीं करेंगे।
हम उनसे ऐसा करने को कहेंगे भी नहीं।
शिकार बने सभी लोगों के सिर पर दाईं ओर वार किया गया था।
यानि हमारा गुनहगार बायाँ हाथ चलाता है।
उसके आख़िरी शिकार ने बताया कि उसके बाजू पर एक टैटू था।
तुम उनसे उनकी आस्तीन उठाने को कहोगे?
ऐसा कह सकते हैं।
मैं कोई चिन्ता नहीं करता।
मैंने तुमसे कहा था न, वह छिनाल!
वह निरा मूर्ख है।
ओय, उसे लेकर कहाँ जा रहे हो?
माफ़ करना।
माफ़ करना, दोस्त।
धत्! सत्यानाश!
धत् तेरे की।
बैसिलिस्क
धत्।
इंस्पेक्टर!
यह वही है। यह जैक है। दूसरी तरफ़ से जाओ!
अपने हाथ दिखाओ! खेल ख़त्म हुआ!
ख़त्म?
अभी तो बस शुरुआत है।
मुझे उन्हें रोकना ही था।
रोकना ही था।
तुम्हें पता नहीं कि वे ठीक तुम्हारी नाक के नीचे क्या पाप कर रहे थे।
कगार से दूर हट जाओ।
वे हमारे ईश्वर की पैदाइश नहीं हैं।
वे एक अंधकार की नगरी से आए हैं।
और वे अकेले नहीं आए हैं। वे अपने साथ कुछ लेकर आए हैं,
कुछ ऐसा जो हम सबके अंत का कारण बनेगा।
मैंने उसे अपनी आँखों से देखा है।
तुम्हें लगता है मैं पागल हूँ?
मैं अंधकार को पहचानता हूँ।
मैं दुनिया के उस छोर तक गया हूँ
जहाँ से अंधेरे की शुरुआत होती है और अंधकार की
गहराइयों से ऐसी चीज़ें निकाली हैं जिससे तुम्हारी रूह तक काँप उठे। लेकिन...
उस जैसा डरावना और कुछ नहीं जिसे मैंने हमारे पैरों तले अंधकार में देखा है।
तुम आने वाली मुसीबतों के लिए ठीक से तैयार नहीं हो।
यहाँ कुछ ऐसा है जो तुम्हारी सोच से भी परे है।
और जहाँ तुम इस विश्वास के साथ
अपनी तुच्छ सी ज़िंदगी में मशगूल हो कि यह दुनिया अब भी तुम्हारी है,
एक अंधकार का देवता जाग रहा है।
कहने की ज़रूरत नहीं है कि हम वहाँ से समय रहते निकल नहीं पाए।
सोचो ज़रा।
फिनिस्टेरे क्रॉसिंग पर एक पक रह रहा है।
इस शहर की क्या हालत होती जा रही है?
मेरा लबादा।
अब तुम जा सकती हो, विन्येट। मैं यहाँ सुबह 7:00 बजे अपनी चाय लूँगी।
गुड नाइट, मिस।
मिस्टर फिलोस्ट्रेट? तुम यहाँ क्या कर रहे हो?
क्या अब यह मेरा कमरा नहीं रहा?
सोचा मैं तुम्हें तुम्हारे जन्मदिन पर हैरान कर दूँ।
पर आज मेरा जन्मदिन नहीं है।
तुम यहाँ एक साल पहले आए थे, तो सोचा मुझसे एक जन्मदिन तो ज़रूर छूट गया होगा।
तुम्हारे हाथ को क्या हुआ?
और तुम्हारा सिर? फाइलो।
किसी ने मुझ पर हथौड़ा फेंका था। बाकी तो तुम ख़ुद समझदार हो।
क्या? मुझे देखने दो।
तुम्हें डॉक्टर के पास जाना चाहिए।
-इसकी ज़रूरत... -शायद टाँकों की ज़रूरत पड़े।
-नहीं, सब ठीक है। कोई डॉक्टर... -अंदरूनी चोट हो सकती है।
मैंने कहा...
कोई डॉक्टर नहीं।
मुझे माफ़ कर दो।
आज की रात ने परेशान कर दिया।
मेरे दिमाग में बहुत कुछ चल रहा है।
तुम मुझे बता सकते हो।
तुम यह जानते हो, है न?
यह कोई नई बात नहीं है कि बिस्तर साझा करने वाले लोग
कभी-कभी आपस में मन की बातें भी साझा करते हैं।
-शायद फिर कभी। -ऐसा मत करो।
-क्या? -"शायद फिर कभी।"
देखो, मैं तुम पर इन सब बातों का बोझ नहीं डालना चाहता, पोर्शिया।
यह कोई बोझ नहीं है।
-तुम्हें नहीं पता यह कितना भारी है। -हाँ, नहीं पता।
मगर इतना पता है कि तुम उसे अकेले ढोते हो और तुम्हें ऐसा करने की ज़रूरत नहीं है।
मैं तुम्हें जानना चाहती हूँ, फाइलो।
और मैं कह रहा हूँ कि तुम न जानो तो ही भला है।
अच्छा।
हाँ।
सही है।
मैं बार-बार इस रिश्ते का सच भूल जाती हूँ।
-मेरा वह मतलब... -नहीं, तुम बस मेरी देखभाल कर रहे हो।
उसके लिए शुक्रिया।
तुम ऐसे ही पेश आते रहो और जब अगली बार साथ सोने का दिल करे तो बता देना।
-पोर्शिया... -गुड नाइट, मिस्टर फिलोस्ट्रेट।
झूठे, मक्कार कहीं के।
तुम ज़िंदा हो।
मिमा रूसन अपने हाथों में खून के दाग लिए मेरे पास आई थी।
उसने कहा तुमने उसकी गोद में दम तोड़ा।
उसने मुझसे झूठ क्यों बोला?
क्योंकि उसे मैंने झूठ बोलने को कहा था।
हम एक-दूसरे से कुछ नहीं छुपाते थे।
क्या तुम मुझे कम से कम अलविदा नहीं कह सकते थे?
मैं कहना चाहता था।
मैं तुम्हें दुखी करना नहीं चाहता था।
दुखी करना?
तुमने मुझे तबाह कर दिया।
मैंने तुम्हारा इंतज़ार किया और तुमने मुझे मेरी ही धरती की राख पर
सात सालों के लिए सिर्फ़ और सिर्फ़ शोक के साथ छोड़ दिया।
मुझे यह हमारी पहली ही मुलाकात में कर देना चाहिए था।
तो करो।
तुम इसके लायक नहीं हो।
काश तुम मर गए होते।
यहाँ कुछ ऐसा है जो तुम्हारी सोच से भी परे है।
और जहाँ तुम इस विश्वास के साथ
अपनी तुच्छ सी ज़िंदगी में मशगूल हो कि यह दुनिया अब भी तुम्हारी है,
एक अंधकार का देवता जाग रहा है।